9. ΝΟΜΟΣ υπ' αριθ. 51 της 17/24 Αυγ. 1946 Περί τρόπου διαθέσεως των επί πλέον της οριζομένης τιμής εισπραττομένων εκ διαθέσεως εφοδίων. Άρθρ.1.-1.Επιτρέπεται δι' αποφάσεων των Υπουργών Συντονισμού, Οικονομικών και Εφοδιασμού εκδιδομένων τη προτάσει των οικείων Γενικών Διοικητών, Νομαρχών όπως οσάκις αι τιμαί των υπό του Κράτους διανεμομένων εφοδίων καθορίζωνται εις ακεραίας δραχμάς και κλάσματα δραχμής, αύται εισπράττωνται εις ακεραίας δραχμάς. 2.Η επί πλέον ως ανωτέρω εισπραττομένη διαφορά κατατίθεται υπό ίδιον λογαριασμόν εις την Τράπεζαν Ελλάδος και διατίθεται δια την εκτέλεσιν διαφόρων κοινωφελούς χαρακτήρας δαπανών. Άρθρ.2.-1.Η διαχείρισις του κατά το προηγούμενον άρθρον λογαριασμού ενεργείται υπό Επιτροπής αποτελουμένης εκ του οικείου Γενικού Διοικητού ή Νομάρχου, ως Προέδρου, του Προέδρου των Πρωτοδικών, του Οικονομικού Εφόρου και δύο ευϋπολήπτων ιδιωτών, διοριζομένων υπό του Γενικού Διοικητού ή Νομάρχου ως μελών. 2.Η Επιτροπή θ' αποφαίνεται κατά πλειονοψηφίαν περί του τρόπου διαθέσεως της εισπραττομένης ως άνω διαφοράς και εκτελέσεως των δαπανών κατ' ιδίαν αυτής κρίσιν και ευθύνην κατά παρέκκλισιν των περί δημοσίου λογιστικού διατάξεων. 3.Ο έλεγχος των διαχειριστικών στοιχείων των ενεργουμένων δαπανών θα ενασκήται υπό των Επιτρόπων του Ελεγκτικού Συνεδρίου κατά τα δια της υπ' αριθ. 10117/1945 κοινής αποφάσεως των Υπουργών Οικονομικών και Εφοδιασμού οριζόμενα. Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως. Ο παρών Νομός ψηφισθείς υπό της Δ' Αναθεωτηρικής Βουλής και παρ' Ημών σήμερον κυρωθείς, δημοσιευθήτω δια της Εφημερίδος της Κυβερνήσεως και εκτελεσθήτω ως νόμος του Κράτους. 